П Р О Г Р А М А
ЗА УПРАВЛЕНИЕ НА ОБЩИНА КОЧЕРИНОВО 
ЗА МАНДАТ 2011 – 2015 г.
Уважаеми господа общински съветници
Уважаеми граждани на община Кочериново

   
Управленският мандат 2011 г. – 2015 г. ще се реализира, ръководейки се от  следните принципи:

· съответствие с  цялостното развитие на Република България и в зависимост от нормативните  и финансови взаимоотношения централна-местна власт;
· съобразно европейските стратегии и програми, съвпадащи с периода 2011-2015 г.;
· отчитайки въведените добри  практики в административното управление от другите общини;

· отчитайки добрите релевантни практики в европейските страни;

· запазвайки досегашните и ефективни дейности на общината;
· коригиране на допуснати слабости.
ЦЕЛ : Приемайки основната цел е необходимо да се отчете, че освен нови моменти, тя ще продължи някой от заложените параметри от програма 2007-2011 г., като ще работи за тяхното доразвиване и изпълнение. В този аспект основната цел може да се формулира по следния начин: 

“Повишаване качеството на живот в община Кочериново и достигане на средно европейско ниво по залегналите в програмата дейности чрез последователна и градивна политика в интерес на гражданите”.
Характерните особености в нашата община, които не са предмет на настоящата програма, но които оказват пряко или косвено негативно въздействие върху развитието на общината са следните:
- демографски недобра характеристика и влошена възрастова структура на населението;
- повсеместно застаряване и тенденция към обезлюдяване в някои от селата;
- исторически и географски наложило се разделение в икономическото развитие на селата на запад и на изток от река Струма;
- силна конкуренция на близък областен център в лицето на Благоевград относно възможността за предоставяне на работа, образование, здравеопазване, правене на бизнес;
- не навсякъде изградена канализационна мрежа с пречиствателни станции.
Особености в нашата община, които оказват пряко или косвено позитивно въздействие върху развитието са следните:

· наличие на земеделски фонд за развитие на селското стопанство;
· наличие на природни дадености за развитие на различни видове туризъм;
· наличие на горски фонд, който при доброто му усвояване може да създаде по-добри перспективи пред различни видове дейности;
· преминаващи през територията на общината важни пътни и комуникационни трасета;
· възможността големите центрове да “изнасят” част от бизнеса си в общината поради по-благоприятни условия като цени на недвижими имоти, цени на наеми, по-евтина работна ръка, ниски транспортни разходи.

В този аспект основната цел  може да бъде постигната чрез упорита работа по следните приоритети:

1. Стимулиране и развитие на съвременната икономика в нейните основни отрасли – производство, преработка, търговия и услуги;
2. Реализиране на местна политика съобразно изискванията на Европейския съюз за постигане на значително по-добра жизнена среда чрез поддържане в добро състояние на  съществуващата инфраструктура и разширяване на наличната;
3. Преследване на европейските стандарти  по отношение на третирането на битовите отпадъци и канализационни води, за да може гражданите да живеят и работят в чиста природа и екологосъобразна среда;
4. Създаване на добри условия за реализация на жителите в общината;

5. Поддържане на добри стандарти в сферата на образованието, културата, здравеопазването и социалните дейности;

6. Подобряване на административния капацитет и компетентностите на общинската администрация;
7. Насърчаване участието на гражданите във вземането на важни решения и създаване на трайни практики за прозрачност и отчетност пред гражданското общество. Диалог с гражданите и разширяване на възможността им за участието  в процеса на изработване на решения.

8. Запазване на цялостната икономическа и финансова стабилност на общината

9. Устойчиво и балансирано развитие на всички селища в общината

Основната цел и залегналите приоритети на програмата ще бъдат реализирани чрез следните основни дейности:
ОСНОВНИ ДЕЙНОСТИ:
І. Подобряване на инфраструктурата и благоустрояването в населените места
І.1. Изграждане на канализационни мрежи както следва:

     
А. Канализационна мрежа в с. Мурсалево по спечелен проект и осигурено финансиране – “Канализационна мрежа на с. Мурсалево – основна част” по мярка 321 "Основни услуги за населението и икономиката на селските райони" от ПРСР
    
Б.  Канализационна мрежа в с. Стоб по спечелен проект и осигурено финансиране – “Канализация на с. Стоб - основна част от мрежата” по мярка 321 "Основни услуги за населението и икономиката на селските райони" от ПРСР.
    
В.Реализация на канализационна мрежа в гр. Кочериново по  проект на т.н. Воден цикъл - гр. Кочериново.

    
Г. Реализация за канализационна мрежа в с. Пороминово. Проектът е изготвен и с него ще бъде кандидатствано след реализиране на проектите в с. Стоб и с. Мурсалево.  
     
Очакваните резултати от реализацията на планираните канализационни мрежи или част от тях са свързани със запазване на екологичното равновесие и защита на природата чрез подобряване състоянието на отпадните води.
І.2. Подобряване на инфраструктурата както следва
А. Подобряване на инфраструктурата в с. Стоб и с. Мурсалево чрез спечелен проект и осигурено финансиране – “ Рехабилитация и реконструкция на общинска инфраструктура в с. Стоб и с. Мурсалево, общ. Кочериново” по мярка 322 „Обновяване и развитие на населените места" .
І.3. Благоустрояване на инфраструктурата по отношение на хора в неравностойно положение. 
А. По спечелен проект и осигурено финансиране “Изграждане на екопътека Стобски пирамиди за хора в неравностойно положение” - мярка 313 “Насърчаване на туристическите дейности” от Програмата за развитие на селските райони за периода 2007-2013г.
 І.4. Подобряване на водоснабдителната инфраструктура 
А. Чрез реализация на спечелен проект и осигурено финансиране – “Разширяване на съществуващата междуселищна водоснабдителна инфраструктура в община Кочериново” по мярка 321 "Основни услуги за населението и икономиката на селските райони" от ПРСР. Ще се реализира подобряване на водоснабдителната инфраструктура в селата Бараково, Мурсалево- Боровец, Крумово, Драгодан, Бураново.
Б. Изграждане на резервоар за питейна вода в с. Пороминово.

В. Изграждане и реконструкция на водоснабдителна инфраструктура в гр. Кочериново по  проект на т.н. Воден цикъл - гр. Кочериново.
І.5. Подобряване третирането на битови отпадъци 
А. Предстои изграждането на Регионално депо за отпадъци с център Благоевград, което ще обслужва общините Благоевград, Кочериново, Рила, Бобошево и Симитли. Реализацията на проекта ще осигури закриването на сега действащото сметище и ще създаде подходящи условия за рекултивация. 
І.6. Подобряване състоянието на отпадните води
А. Изграждане на пречиствателна станция по  проект на т.н. Воден цикъл - гр. Кочериново.

Б. Изграждане на локална пречиствателна станция в с. Мурсалево.
І.7. Други дейности по подобряване на инфраструктурата и благоустрояването в населените места
1.Осигуряване на средства за хигиенизиране на населените места и цело-годишно извозване на битовите отпадъци;
2.Поддържане на общинската пътна инфраструктура в добро състояние;
3. Асфалтиране годишно по 1.5-2 км. общинска пътна мрежа;

4.Добро поддържане на пътищата на територията на общината при зимни условия;
5.Осигуряване на улично осветление съобразно сезонен режим ;
6.Осигуряване на инвестиции за обновление и развитие на обществените места, централните площадни пространства в отделните селища, зелените площи и парковете, детските площадки;
7.Стартиране на процедури за разширяване на съществуващите или изграждане на нови гробищни паркове на територията на общината съгласно изискванията на нормативните документи. В същото време поддържане на съществуващите в добро състояние;
8. Ремонт на сградата на Общинска администрация - Кочериново с цел подобряване на енергийната ефективност.
ІІ. Стабилност на местните финанси
Основна цел на тази дейност е да се поддържа икономическа и финансова стабилност на общината. На фона на кризисните явления в световната икономика тази задача се оказва от първостепенно значение.Тя ще се реализира чрез:

1. поддържане на балансиран бюджет

2. генериране на допълнителни приходи съгласно възможностите на наличната собственост и възможностите за предоставяне на услуги

3. ефективно управление на общинските финанси и общинската собственост
4. разумно планиране и изразходване по приоритети на бюджетните средства

5. максимално усвояване на средствата от европейските фондове

6. недопускане на извършването на разходи, които не се изплащат в срок, за да не се генерира задлъжнялост. Редовно изплащане на текущи разходи.
7. редовно изплащане на трудовите възнаграждения във всички сфери и области, свързани с общинския бюджет и предоставяните за тази цел средства от републиканския бюджет

ІІІ. Осигуряване на условия за ефективно развитие на образованието, читалищната дейност, културата, спорта и туризма. 
Въпреки промените в нормативната база, съгласно които училищата преминаха на делегирани бюджети, а читалищата са самостоятелни юридически субекти, общината ще се ангажира с подпомагането на основните дейности по образованието и културата съгласно финансовите възможности.

1. Поддържане на ефективен учебен процес в  училища на територията на общината чрез навременно осигуряване на средствата по делегираните бюджети.

2. Поддържане на ефективни грижи за децата в детските заведения на територията на общината чрез навременно осигуряване на средства за отопление; на хранителни продукти, отговарящи на българските държавни стандарти; 
3. Осигуряване на транспорт за учениците съгласно нормативните изисквания.
4. Реализация на мерки по енергийна ефективност в СОУ “Хр. Ботев” – гр. Кочериново чрез спечелен проект по ОПРР – “ Подобряване на образователната инфраструктура в община Кочериново” – мярка “Покрепа за прилагане на мерки за енергийна ефективност в общинска образователна инфраструктура на 178 малки общини”. Финансирането по проекта е осигурено, но е  необходимо допълнително съфинансиране от община Кочери-ново. 
5. С оглед променящите се социално - икономическите характеристики на общината и изискванията на нормативната уредба след извършената оптими-зация на училищната мрежа е необходимо да се прецени целесъобразността от  оптимизиране на детските заведения. 

 6. Осигуряване на културно-развлекателни мероприятия за всички селища, свързани с традиционните събори и християнските празници.
7. Поддържане на добрата практика за съвместно реализиране с читалищата на мероприятия по честване на исторически дати, национални и международни събития и годишнини.

8. Подпомагане на организирани прояви на художествената самодейност, на провеждането на фолклорни или тематични прояви и събития, свързани с местните традиции.

9. Финансова подкрепа за общински спортни мероприятия.
ІV. Подобряване качеството на предлаганите социални услуги

1. Подпомагане на социално слаби лица; лица в затруднено материално поло-жение; лица,пострадали от бедствия и аварии и инвалиди, съобразно финан-совите възможности на общината чрез средства заложени в бюджета и съгласно решения на Общинския съвет.

2. Повишаване качеството на услугите предлагани от Дом за стари хора “Св. Иван Рилски”. Търсене на възможност за оптимизиране на съществуващата база.
3. Подкрепа за действащите в общината клубове на пенсионера и инвалида. 

4.Активно участие във всички действащи Национални програми, насочени към осигуряване на заетост социално слаби, безработни, лица пред пенсионна възраст, хора с увреждания, млади хора с висше образование;

5. Съдействие на общопрактикуващите лекари в тяхната дейност чрез осигуряване на подходящи помещения на достъпни цени съгласно действащата нормативна уредба в общината.

V. Подпомагане ефективното опазване на обществения ред


Въпреки че задачите от това естество са основно в приоритетите на МВР, в рамките на дадените законови правомощия ще бъде направено възможното за:
- Подпомагане органите на РУП с цел по-добро присъствие в населените места с по-висока битова престъпност;

- Сътрудничество, диалог и координация с МВР и правораздавателните органи на местно, областно и национално ниво с цел ранно противодействие на престъпността;
- Насърчаване на активната дейност от страна на Местните комисии по Безопасност на движението и Обществен ред и сигурност.
- Превантивна дейност сред младежите и рисковите групи относно разпространение и употреба на наркотични вещества, хулигански прояви, детска престъпност чрез активна работа на МКБППМН;, 
- Поддържане на добра координация с органите на Пожарна безопасност и защита на населението с цел предотвратяване на пожари и бързото ликвидиране на последствията от тях, както и от наводнения и други бедствия.
Насърчаване на активното сътрудничество с цел превенция на природните рискове.
VІ. Подобряване на административния капацитет, междуинституционалната комуникация и връзките с гражданското общество.
1.В съответствие с изискванията на европейското и българско законодателс-тво ще се налагат принципите на пълна нетърпимост към явления, уронващи престижа на местната власт като корупция, самоуправство, административен произвол, неизпълнение на служебните задължения. 
2.Запазване на добрите взаимоотношения между общинската адми-нистрация и общинския съвет чрез практиките на :

- 
зачитане самостоятелността на властите и техния суверенитет
· екипен принцип

· взаимно обсъждане на проблемите 
· избягване на взаимно съдебно оспорване на решения между кмет и общински съвет и предотвратяване на конфликтни ситуации

· единодействие между двата изборни органа в лицето на кмет и об-щински съвет

· надпартийност и професионализъм 
3. Разширяване на гражданското участие в управлението

4. Въвеждане и отстояване принципите на прозрачност в дейността на общината, чрез публикуване на необходимата информация в местните медии и регионални ежедневници, информационните табла във всяко кметство и сайта на Общината.

Програмата ще бъде реализирана чрез съвместни действия и в единодействие на кметския екип, общинския съвет, гражданските организации и държавните органи.     

Настоящата програма се представя от кмета на общината пред Общинския съвет на основание Чл.44 ал.5 от ЗМСМА.

 Кмет на община Кочериново……/П/…………….
                                                                                                                 / Иван Минков/
 26.01.2012 г

